open-index/open-wikipedia-markdown huggingface dataset:
Cucuru pilskalns

**Cucuru pilskalns** atrodas Ludzas novada Lauderu pagastā. Ap 100 m uz ziemeļrietumiem no Cucuru Jaunās kapsētas ir līkumots, šaurs un augsts paugurs, kas orientēts ziemeļaustrumu-dienvidaustrumu virzienā. Pilskalns 15 m augstāks par apkārtni. Pilskalna plakums ir ap 50 m garš un tikai ap 10 m plats. Abos galos plakums nodalīts ar puslokveida nocietinājumiem.

Ziemeļaustrumu galā, skatot no ārpuses, pilskalna plakums nodalīts ar ap metru dziļu grāvi, kas ziemeļrietumu nogāzē pārveidojas par terasi; pretējā dienvidaustrumu nogāzē grāvim turpinājuma terases veidā nav. Tad seko platāks ap metru augsts valnis, tad pāri par metru dziļš puslokveida grāvis, kas ziemeļrietumu pusē mazliet iezīmējas kā augšējā terase. Tad seko ap 1,5—2 m augsts aprakums. Aiz tā, bet tikai pilskalna ziemeļrietumu pusē ir puslokveida grāvis, kas tālāk pārveidojas par terasi.

Pilskalna dienvidrietumu gals ir ļoti šaurs. Skatoties no plakuma puses, sākumā ir 1,5—2 m augsts aprakums, pēc tam seko puslokveida grāvis, kas kā terase turpinās abās nogāzēs, lai dienvidaustrumu nogāzē ātri izzustu, bet pretējā ziemeļaustrumu nogāzē šī terase, kas sarakta zvēru alām, 5—6 m zem plakuma līmeņa ieloko visu pilskalna nogāzi. Tad seko ap metru augsts puslokveida valnis, kam ārpusē ir ap metru augsts aprakums, tālāk ir pusmetru dziļš grāvis vai terase, kas nedaudz iesniedzas ziemeļaustrumu nogāzē zem pirmās terases. Vēl tālāk ir ap metru augsts aprakums, aiz kura ir dabisks zemesšaurums.

Cucuru pilskalns veidots Latgalei tradicionāli, garenu pauguru abos galos nodalot ar ne sevišķi augstiem vai dziļiem puslokveida vaļņiem un grāvjiem, kas pilskalna garajās nogāzēs pārveidojas vai sliecas pārveidoties par terasēm. Parasti šāda veida pilskalniem nav kultūrslāņa; Cucuru pilskalnā melns kultūrslānis sedz nocietinājumus, plakumu un nogāzes augšdaļas.

Vieta apsekota .

Pilskalnu LIDAR kartēs 2021. gada sākumā atklājis senvēstures entuziasts Atis Blūms.

## Atsauces

## Ārējās saites

* Cucuru pilskalns
Safeda

thumb|Pilsētas kopskats
**Safeda** jeb **Cfata** () ir sena pilsēta Izraēlas ziemeļos, vēsturiskajā Galilejas provincē, kabalas garīgais centrs.

## Ārējās saites

*
Vošingtona

**Vošingtona** () ir pilsēta Anglijā, Tainas un Vīras ceremoniālajā grāfistē, Sanderlendas metropoles boro otra lielākā apdzīvotā vieta. Atrodas grāfistes austrumos Vīras upes krastā  no grāfistes galvenās pilsētas Ņūkāslas pie Tainas un  no valsts galvaspilsētas Londonas. Vēsturiski apdzīvotā vieta bijusi īpašums Vošingtonu dzimtai, no kuras cēlies pirmais ASV prezidents Džordžs Vašingtons.

## Vēsture
Vēstures avotos pirmoreiz minēta 1096. gadā kā *Wasindone*. Ap 1183. gada uzcelta Vošingtonu (*Wessyngton*) dzimtas muiža. Mūsdienu pilsēta sāka attīstīties 19. gadsimtā kā ciemi ap ogļraktuvēm. Vēlāk attīstījās arī ķīmiskā rūpniecība. Pēc Otrā pasaules kara Vošingtona tika izvēlēta kā viena no «Jauno pilsētu» attīstības programmas pilsētām — tai tika izstrādāts mūsdienīgs plānojums, kurā bija 18 dzīvojamie rajoni (ciemi). Mūsdienās Vošingtonā attīstīta elektronikas, elektrotehnikas ražošana, autobūve, ķīmiskā rūpniecība.

## Atsauces

## Ārējās saites
Džons Durans

**Džons Haders Durans Palasjo** (; dzimis ) ir Kolumbijas futbolists, spēlē uzbrucēja pozīcijā, pārstāv Kolumbijas futbola izlasi. Kopš 2026. gada Durans spēlē Krievijas Premjerlīgas komandā *[[FK Zenit Sanktpēterburga|Zenit St. Petersburg]]*, kas viņu īrē no *[[Al Nassr]]*.

Iepriekš pārstāvējis Kolumbijas komandu *[[Envigado F.C.|Envigado]]*, ASV augstākās futbola līgas komandu *[[Čikāgas "Fire"|Chicago Fire]]*, Anglijas Premjerlīgas klubu Aston Villa un Turcijas Superlīgas komandu Stambulas "Fenerbahçe".

2025. gada 31. janvārī Durans pievienojās Saūda Arābijas Pro līgas klubam "Al Nassr" no "Aston Villa" kluba par summu 64 miljoniem mārciņu plus papildus bonusiem. Saūda Arābijas Pro līgas debijā 7. februārī viņš guva divus vārtus, mājas spēlē ar 3:0 uzvarā pret Al-Fayha FC klubu. Viņš kļuva par pirmo spēlētāju, kurš "Al-Nassr" klubā debijas spēlē guvis divus vārtus līgas vēsturē kopš tās zīmola maiņas 2008. gadā.

Kolumbijas futbola izlases rindās debitējis 2022. gadā. Pārstāvējis izlasi 2024. gada Copa América.

## Sasniegumi
**Kolumbija**

* Copa America finālists: 2024

## Atsauces

## Ārējās saites
Dango Uatara

**Dango Abubakars Faisals Uatara** (, dzimis ) ir Burkinafaso futbolists, spēlē pussarga pozīcijā, pārstāv Burkinafaso futbola izlasi. Kopš 2025. gada Uatara spēlē Anglijas Premjerlīgas komandā *[[Brentford FC|Brentford]]*.

Iepriekš spēlējis Burkinafaso komandā *[[Majestic FC]]*, Francijas 1. līgas komandā *[[FC Lorient|Lorient]]* un Anglijas komandā *[[AFC Bournemouth|Bournemouth]].*

Burkinafaso futbola izlases rindās debitējis 2021. gadā. Pārstāvējis izlasi 2021. un 2023. gada Āfrikas Nāciju kausā.

## Ārējās saites
Ādams Smits (futbolists)

**Ādams Džeimss Smits** (, dzimis ) ir angļu futbolists, spēlē aizsarga pozīcijā. Kopš 2014. gada Smits spēlē Anglijas Premjerlīgas komandā *[[AFC Bournemouth|Bournemouth]]*, kur viņš ir arī komandas kapteinis.

Anglijas Premjerlīgā debitējis *[[Tottenham Hotspur F.C.|Tottenham Hotspur]]* rindās. Ticis izīrēts vairākām Anglijas zemāko līgu komandām. 2014. gadā pārcēlies uz *[[AFC Bournemouth|Bournemouth]]* komandu.

## Ārējās saites
Brīvdabas koncertzāle "Mītava"

**Brīvdabas koncertzāle "Mītava"** ir kultūras vieta Jelgavā, Pasta salā, kas tika atklāta 2019. gada 13. septembrī. Kopš tās izveides tā ir kļuvusi par nozīmīgu pasākumu norises vietu. Koncertzālei ir unikālā arhitektūra un moderni tehnoloģiskie risinājumi, kas padara to par vienu no ievērojamākajām ārtelpu pasākumiem vietām Baltijā. Tā spēj uzņemt līdz 1200 apmeklētāju, no kuriem 700 var baudīt pasākumus sēdvietās zem jumta, savukārt 500 cilvēkiem ir pieejams parteris.

Koncertzāles tika izbūvēta 2014. gadā ar Eiropas Reģionālās attīstības fonda (ERAF) līdzekļiem projekta "Pasta salas labiekārtošana un upju kā tūrisma un aktīvās atpūtas produkta veidošana Jelgavā" ietvaros. Tās konstrukcija veidota kā amfiteātra formas brīvdabas estrāde ar skatuvi, parteru un tribīnēm.

Apmeklētāji var izbaudīt daudzveidīgus pasākumus, sākot no klasiskās mūzikas koncertiem līdz moderniem priekšnesumiem. Pasākumu laikā ieeja koncertzālē ir pieejama tikai ar biļetēm, taču pārējā laikā tā ir brīvi pieejama apskatei.

## Arhitektūra
Apkārt estrādei izbūvētas sienas no 250 gabioniem, kuros izmantoti apmēram 2000 tonnu Latvijas laukakmeņu. Tas rada dabisku vidi un stiprina vietas lokālo identitāti. Aiz estrādes atrodas ģērbtuves, bet blakus divi laukumi, kas pārklāti ar klinkera ķieģeļiem un granīta bruģi. Šie laukumi kalpo kā izstāžu, tirdzniecības un pasākumu platformas.

Īpaša uzmanība pievērsta akustikai, kuru uzlabo lielizmēra jumts gliemežvāka formā. Tas veidots no liekti līmētas koksnes ar vienlaidu garumu līdz 60 metriem. Jumta pārsegums veidots no kvalitatīvas membrānas ar augstiem stiprības, stiepes un plīšanas rādītājiem. Kopumā jumta būvniecībā tika izmantoti apmēram 530 kubikmetri koksnes. Šis ir vienīgais šāda veida jumts Baltijā, un tāds risinājums ir unikāls arī pasaulē. Jumts ne tikai pasargā no saules stariem un nelabvēlīgiem laikapstākļiem, bet arī uzlabo skaņas kvalitāti.

## Attēlu galerija

Attēls:Jelgava winter.jpg|thumb|300px|Koncertzāle no augšas, ziemā 2023. gadā
Attēls:Jelgava, Pasta island - panoramio (3).jpg|thumb|300px|Koncertzāle bez jumta, 2015. gadā
Attēls:Brīvdabas koncertzāle "Mītava" no iekšpuses.jpg|thumb|300px|Koncertzāle no iekšpuses


## Apbalvojumi

## Atsauces

## Ārējās saites
* Koncertzāles oficiālā mājlapa
* Koncertzāles ''Facebook'' lapa
* Koncertzāles ''Instagram'' konts
Černoručjes pilskalns

**Černoručjes pilskalns** ir pilskalns, kas atrodas Krāslavas novada Andrupenes pagastā, uz austrumiem no mūsdienās neapdzīvotā Černoručjes ciema, Baldas kreisajā krastā. Upe te, laužoties caur izteiktu reljefu, ir samērā strauja, met loku no trijām pusēm apliecot kādu aptuveni austrumu–rietumu virzienā orientētu, jauktu koku mežu apaugušu zemesragu, kurš virs upes līmeņa paceļas par apmēram desmit metriem. Rags tā rietumu pusē visā garumā no raga turpinājuma ir nodalīts ar izteiktu, nedaudz izliektu ap 30—40 m garu grāvi, kas ir ap 1—1,5 m dziļš. No tā izmestās zemes liktas grāvja ārpusē, veidojot ap metru augstu valni; zemes liktas arī pretējā grāvja pusē, tomēr tur valnis nav tik izteikts. Abos galos grāvis iziet Baldas upes stāvajā krasta nogāzē. Pāri pār grāvi un valni tā dienvidu galā ir ap 3 m plata ieejas vieta, kur grāvis aizaudzis. Raga galā Baldas upes krastā ir ap desmit metrus plata paliene. Pilskalna centrālā daļa ir nedaudz izcelta, veidojot nepilnu metru augstu izvelbumu. Plakums nedaudz nelīdzens, tā caurmērs ir ap 30—40 m, tur var jaust it kā senas rakumu vietas. Plakuma centrālajā daļā ir aizaugusi bedre. Kurmju rakumos un zemes atsegumos ir gan dzeltena zeme (tuvāk grāvim), gan kultūrslānis. Raga jeb pilskalna austrumu gala nogāzi, iespējams, klāj kultūrslānis. Pilskalna dienvidu malā zemes atsegumā atrasts zvirgzdainas māla masas keramikas lauskas fragments, kas nodots Latvijas Nacionālajam vēstures muzejam.

Černoručjes kādreizējie lauki sākas tikai kādus 50 m uz rietumiem no pilskalna. Baldas upes pilskalnam pretējais krasts ir augstāks par pilskalnu. Upe pie pilskalna ir akmeņaina, ar straujtecēm. Karte rādījusi, ka Baldas upes līkumā uz dienvidiem no pilskalna ir bijis ceļš ar braslu. Černoručjes kapsēta taisnā līnijā atrodas ap 300 m uz dienvidiem dienvidrietumiem no Černoručjes pilskalna. Baldas upes labajā krastā iepretim pilskalnam ir jau Lītaunieku ciema kādreizējās zemes.

## Atsauces

## Ārējās saites

* Černoručjes pilskalns
Ādams Vebsters

**Ādams Harijs Vebsters** (, dzimis ) ir angļu futbolists, spēlē centra aizsarga pozīcijā. Kopš 2019. gada Vebsters spēlē Anglijas Premjerlīgas komandā *[[Brighton & Hove Albion F.C.|Brighton & Hove Albion]]*.

Iepriekš pārstāvējis Anglijas komandas *[[Portsmouth FC|Portsmouth]]*, *[[Aldershot Town F.C.|Aldershot Town]]*, *[[Ipswich Town FC|Ipswich Town]]* un *[[Bristol City FC|Bristol City]]*.

## Ārējās saites
Solijs Mārčs

**Solomons Bendžamins Mārčs** (, dzimis ) ir angļu futbolists, kurš spēlē pussarga pozīcijā. Kopš 2013. gada Mārčs spēlē Anglijas Premjerlīgas komandā *[[Brighton & Hove Albion F.C.|Brighton & Hove Albion]]*.

## Ārējās saites
Hulio Ensiso

**Hulio Sesars Ensiso Espinola** (, dzimis ) ir Paragvajas futbolists, kurš spēlē uzbrucēja pozīcijā un pārstāv Paragvajas futbola izlasi. Kopš 2025. gada Ensiso spēlē Francijas futbola 1. līgas komandā Strasbūras "Racing".

Iepriekš spēlējis Paragvajas komandā *[[Club Libertad|Libertad]]*, kā arī Anglijas komandās ''Brighton & Hove Albion'' un *[[Ipswich Town FC|Ipswich Town]]*.

Paragvajas futbola izlases rindās debitējis 2021. gadā. Pārstāvējis izlasi 2021. un 2024. gada Copa América, kā arī 2024. gada vasaras olimpiskajās spēlēs.

## Ārējās saites
Ferdi Kadioglu

**Ferdi Erenajs Kadioglu** (, dzimis ) ir turku futbolists, kurš spēlē aizsarga vai pussarga pozīcijā un pārstāv Turcijas futbola izlasi. Kopš 2024. gada Kadioglu spēlē Anglijas Premjerlīgas komandā *[[Brighton & Hove Albion F.C.|Brighton & Hove Albion]]*.

Iepriekš spēlējis Nīderlandes komandā *[[NEC Nijmegen]]* un Turcijas komandā Stambulas "Fenerbahçe".

Karjeras sākumā pārstāvējis Nīderlandes jauniešu izlases. Turcijas futbola izlases rindās debitējis 2022. gadā. Pārstāvējis izlasi 2024. gada Eiropas čempionātā.

## Ārējās saites
Evans Fērgusons

**Evans Džo Fērgusons** (, dzimis ) ir īru futbolists, kurš spēlē uzbrucēja pozīcijā un pārstāv Īrijas futbola izlasi. Kopš 2025. gada Fērgusons spēlē Itālijas A sērijas komandā *[[AS Roma|Roma]]*, kas viņu īrē no *[[Brighton & Hove Albion F.C.|Brighton & Hove Albion]]*.

Īrijas futbola izlase rindās debitējis 2022. gadā.

## Ārējās saites
Bi-2

**Bi-2** ir baltkrievu alternatīvā roka grupa, kas izveidota 1988. gadā Babruiskā, Baltkrievijas PSR. Savas karjeras laikā Bi-2 ir guvusi starptautiskus panākumus Austrumeiropā. Grupas dibinātāji ir Ļova Bi-2 (īstajā vārdā Jegors Bortņiks) un Šura Bi-2 (īstajā vārdā Aleksandrs Umans).

Grupa ir ieguvusi popularitāti ne tikai Baltkrievijā, bet arī Krievijā un citās Eiropas valstīs. Lielāko starptautisko slavu Bi-2 ieguva, pateicoties dalībai Krievijas filmas "Brālis 2" skaņu celiņā ar dziesmu "*Полковнику никто не пишет*" ("Pulkvedim neviens neraksta"), kas kļuva par hitu.

2023. gadā grupas dalībnieki emigrēja uz Izraēlu. 

## Atsauces

## Ārējās saites
* History of the band on another web-site 
* Russmus info on Bi-2, including English translations 
* About the band at last.fm 
* БИ-2: Аккорды песен
Antuāns Semenjo

**Antuāns Serloms Semenjo** (, dzimis ) ir Ganas futbolists, kurš spēlē uzbrucēja pozīcijā un pārstāv Ganas futbola izlasi. Kopš 2023. gada Semenjo spēlē Anglijas Premjerlīgas komandā *[[Manchester City F.C.|Manchester City]]*.

Iepriekš spēlējis Anglijas zemāko līgu komandās *[[Bristol City FC|Bristol City]]*, *[[Bath City F.C.|Bath City]]*, *[[Newport Country A.F.C.|Newport Country]]* un *[[Sunderland AFC|Sunderland]]*, kā arī Anglijas Premjerlīgas komandā *[[AFC Bournemouth|Bournemouth]]*.

Ganas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā.

## Ārējās saites
Joans Visa

**Joans Visa** (, dzimis ) ir Kongo DR futbolists, kurš spēlē uzbrucēja pozīcijā un pārstāv Kongo DR futbola izlasi. Kopš 2025. gada Visa spēlē Anglijas Premjerlīgas komandā *[[Newcastle United FC|Newcastle United]]*.

Iepriekš pārstāvējis Francijas komandas *[[LB Châteauroux|Châteauroux]]*, *[[Angers SCO|Angers]]*, *[[Stade Lavallois|Laval]]*, *[[AC Ajaccio|Ajaccio]]* un *[[FC Lorient|Lorient]]*, kā arī Anglijas komandu *[[Brentford FC|Brentford]].*

Kongo DR futbola izlases rindās debitējis 2020. gadā. Pārstāvējis izlasi 2023. gada Āfrikas Nāciju kausā.

## Ārējās saites
Žans Filips Mateta

**Žans Filips Mateta** (, dzimis ) ir franču futbolists, kurš spēlē uzbrucēja pozīcijā. Kopš 2021. gada Mateta spēlē Anglijas Premjerlīgas komandā *[[Crystal Palace F.C.|Crystal Palace]]*.

Iepriekš pārstāvējis Francijas komandas *[[LB Châteauroux|Châteauroux]]*, *[[Olympique Lyonnais|Lyon]]* un *[[Le Havre AC|Le Havre]]*, kā arī Vācijas komandu *[[1. FSV Mainz 05|Mainz 05]]*.

Pārstāvējis Francijas futbola izlasi 2024. gada vasaras olimpiskajās spēlēs, kur izcīnījis sudraba medaļu.

## Sasniegumi
**Crystal Palace FC**
* FA kauss: 2024–25
* FA Community Shield: 2025
**Francija**

* Vasaras olimpiskās spēles sudraba medaļa: 2024

## Atsauces

## Ārējās saites
Bitlisas emirāts

**Bitlisas emirāts** bija neatkarīga valsts ar centru Bitlisā, kas pastāvēja mūsdienu Turcijas dienvidaustrumos. Tas tika izveidots 13. gadsimtā un pastāvēja līdz 19. gadsimtam, kad tas tika integrēts Osmaņu impērijā. Bitlisas emirāts bija nozīmīgs reģionāls centrs, kas atradās stratēģiskā vietā starp Osmaņu impēriju un Persijas Sefevīdu impēriju.

Emirātu pārvaldīja vietējā kurdu valdnieku dinastija, kas saglabāja zināmu autonomiju, maksājot Osmaņu impērijai nodokļus un palīdzot militāri. Bitlisas emirāts bija zināms ar savu kultūras, komerciālo un politisko nozīmi. 19. gadsimta vidū Osmaņu impērija pakāpeniski centralizēja varu, un Bitlisas emirāts zaudēja savu autonomiju.
Ļova Bi-2

thumb|Ļova Bi-2 2009. gadā
**Ļova Bi-2** (; īstajā vārdā **Jegors Bortņiks** (*Егор Михайлович Бо́ртник*}; dzimis 1972. gada 2. septembrī) ir viens no diviem baltkrievu rokgrupas Bi-2 galvenajiem dalībniekiem.

Ļova un Šura pirmo reizi satikās 1985. gadā Minskā, kur viņi sāka muzicēt. Drīz vien abi izveidoja grupu, kas vēlāk kļuva par Bi-2. Grupa ievērojamu slavu ieguva 1999. gadā, kad viņu dziesmas, jo īpaši dziesma "*Полковнику никто не пишет*" ("Pulkvedim neviens neraksta"), tika iekļautas populārās filmas "Brālis 2" skaņu celiņā.

## Ārējās saites
Iekšējie ūdeņi

thumb|Iekšējie ūdeņi (''internal waters'')
**Iekšējie ūdeņi** (angļu: *internal waters*) ir ūdeņi kas atrodas valsts teritorijā un ir pilnībā valsts suverenitātē. Tās ir ūdens platības, kuras nav iekļautas starptautiskajos ūdeņos vai teritoriālajos ūdeņos un ietver:

* upes un to pietekas,
* ezerus,
* iekšējās jūras,
* kanālus,
* iekšējās ostas.

Šīs ūdenstilpnes atrodas pilnīgā valsts kontrolē, un valsts var noteikt tiesību normas un regulējumu attiecībā uz piekļuvi, zveju, transportu un citu ūdens izmantošanu. Latvijas iekšējos ūdeņus veido Daugava, Gauja, Lielupe, kā arī vairāki lielāki ezeri, piemēram, Lubāns un Rāznas ezers.

## Ārējās saites
Ferdinands Šērners

**Ferdinands Šērners** (vācu: *Ferdinand Schörner*, 1892—1973) bija vācu ģenerālis, kas piedalījās gan Pirmajā pasaules karā, gan Otrajā pasaules karā, kļūstot par vienu no augstākajiem un pretrunīgākajiem komandieriem nacistiskās Vācijas armijā.

Šērners dzimis 1892. gada 12. jūnijā Bavārijā. Vācijas armijai pievienojās 1911. gadā. Pirmajā pasaules karā viņš izcēlās kā drosmīgs karavīrs, iegūstot vairākus apbalvojumus, tostarp augsto Dzelzs krustu.

Otrā pasaules kara laikā Šērners pakāpeniski izvirzījās augstākos komandējošos amatos. Viņš bija pazīstams ar savu fanātisko lojalitāti Hitleram un stingro disciplīnu. Vadīja vairākas operācijas Austrumu frontē pret Padomju Savienību un izpelnījās reputāciju kā nežēlīgs un stingrs komandieris. Vēlāk viņš kļuva par *[[Karaspēka grupa "Ziemeļi" (Vērmahts)|Heeresgruppe Nord]]* un *[[Karaspēka grupa "Vidus"|Heeresgruppe Mitte]]* komandieri. 1945. gada aprīlī, kad sabiedrotie jau tuvojās Berlīnei, Hitlers iecēla Šērneru par Vērmahta virspavēlnieku.

Pēc nacistiskās Vācijas sakāves 1945. gadā Šērners tika sagūstīts un tiesāts. Sākotnēji Padomju Savienība viņu notiesāja un ieslodzīja. Vēlāk viņš tika nodots Rietumvācijai, kur viņš arī tika tiesāts un sodīts par viņa lomu nacistiskajā armijā, tostarp par cietsirdību pret saviem karavīriem.

Miris 1973. gada 2. jūlijā Minhenē.

## Ārējās saites
Ģirts Timrots

**Ģirts Timrots** (dzimis 1976. gadā) ir latviešu žurnālists, televīzijas raidījumu vadītājs un sporta komentētājs. Viņš vada televīzijas raidījumu "900 sekundes" un *[[Go3]]* platformā komentē Formula 1 sacensības.

## Biogrāfija
Ģirts Timrots dzimis un uzaudzis Baltezerā.

1990. gadu otrajā pusē Ģirts Timrots kopā ar vecāko brāli Paulu sāka komentēt Formula 1 sacensības Latvijas Neatkarīgajā Televīzijā (LNT). Vēlāk Paulu Timrotu nomainīja Jānis Janševics. Timrots un Janševics turpināja komentēt Formula 1 sacensības līdz 2017. gada beigām — arī pēc tam, kad tās pārcēla uz TV3, un pēc tam uz *[[Go3 Sport 1|Viasat Sport Baltic]]*.

No 2004. līdz 2012. gadam Timrots vadīja LNT raidījumu "900 sekundes". No 2014. līdz 2015. gadam viņš vadīja Latvijas Televīzijas raidījumu "Sastrēgumstunda". Vēlāk viņš vadīja ReTV raidījumu "Aklā zona".

2024. gadā Timrots un Janševics atsāka komentēt Formula 1 sacensības *[[Go3]]* platformā. Tajā pašā gadā Timrots atgriezās raidījumā "900 sekundes". Viņa prombūtnes laikā raidījumu pārcēla uz no LNT uz TV3.

## Atsauces

## Ārējās saites
*
Kristīne Garklāva

**Kristīne Garklāva** (dzimusi ) ir latviešu žurnāliste, televīzijas raidījumu vadītāja. Kopš 2004. gada vada televīzijas raidījumu «900 sekundes».

## Biogrāfija
Kristīne Garklāva piedzima 1979. gada 11. janvārī Rīgā. Septiņu gadu vecumā viņa kopā ar ģimeni pārcēlās uz Ieriķiem. Garklāva pabeidza Draudzīgā aicinājuma Cēsu Valsts ģimnāziju. Cēsīs viņa ir strādājusi «Radio Trīs». Rīgā Garklāva strādājusi radiostacijās KNZ, *[[Radio SWH Rock|SWH Rock]]* un *[[Star FM]]*.

2000. gadu sākumā Garklāva sāka strādāt televīzijā. Viņa vadīja TV5 raidījumu «Rīga Online». Kopš 2004. gada oktobra Garklāva vada televīzijas raidījumu «900 sekundes». Līdz 2019. gadam raidījumu rādīja Latvijas Neatkarīgā televīzija, bet kopš 2020. gada tas tiek rādīts TV3.

2023. gadā Garklāva kļuva par TV3 raidījuma «Balss maskā» 3. sezonas uzvarētāju. Viņa uzstājās Laimes lāča maskā.

Pēdējos gados K. Garklāva ir vadījusi piedzīvojumu un dabas tematikas raidījumus "Ārpus zonas", kura sezonās sabiedrībā pazīstami cilvēki dodas pārgājienos dabā dažādās pasaules vietās.

## Atsauces

## Ārējās saites
*
Vogēzu roze

**Vogēzu roze** (*Rosa vosagiaca*) ir rožu suga. Tās ir sastopama lielākajā Eiropas daļā, neiekļaujot kontinenta galējos ziemeļaustrumus un dienvidrietumus sastopama suga. Nereti sastopama visā Latvijas teritorijā, visbiežāk valsts austrumdaļā.

Ļoti līdzīga potcelmu rozei (*Rosa subcanina*).

## Atsauces

## Ārējās saites
Reinhards Šērs

**Reinhards Šērs** (vācu: *Carl Friedrich Heinrich Reinhard Scheer*; 1863—1928) bija Vācijas Impērijas flotes admirālis. Kļuva slavens, vadot vācu flotes spēkus Jitlandes kaujā (*Skagerrakschlacht*), kas notika 1916. gada 31. maijā līdz 1. jūnijam un bija lielākā jūras kauja Pirmā pasaules kara laikā.

## Dzīvesgājums
Šērs dzimis 1863. gada 30. septembrī. Obernbergas pilsētā, Hesenes kūrfirstē. 1879. gadā viņš iestājās Vācijas Karaliskajā flotē.

1916. gadā Šērs tika iecelts par *Hochseeflotte * ("Augstā jūras flote") komandieri, kas bija Vācijas flotes pamatspēks. Šī flote sastāvēja no lieliem kaujas kuģiem un bija paredzēta cīņai pret Lielbritānijas Karalisko floti. Viņa vadošais darbs Jitlandes kaujā bija izšķirošs, lai gan kauja beidzās bez izteikta uzvarētāja, tā stiprināja Šēra reputāciju kā agresīvam un pārliecinātam komandierim. Viņš spēja izvairīties no pilnīgas sakāves, neskatoties uz to, ka viņa spēki bija ievērojami mazāki nekā britu flote. Tomēr Lielbritānijas Karaliskā flote saglabāja jūras pārsvaru, un vācu flote lielākoties palika ostā līdz kara beigām. Pēc Jitlandes kaujas Šērs ierosināja vairāk izmantot zemūdenes karā pret Lielbritāniju, kas kļuva par svarīgu elementu Vācijas stratēģijā.

Pēc Pirmā pasaules kara beigām Šērs aizgāja pensijā un uzrakstīja vairākas grāmatas par jūras kara stratēģijām un Vācijas flotes vēsturi, publicējot grāmatu "Vācu augstā jūras flote Pirmajā pasaules karā" ("*Deutschlands Hochseeflotte im Weltkrieg*"), kurā aprakstīja vācu flotes darbību un stratēģiju.

Miris 1928. gada 26. novembrī Marktredvicā, Bavārijā.

## Ārējās saites
Latvijas futbola izlase 2024.—2025. gada UEFA Nāciju līgā

**[[Latvijas futbola izlase]] [[2024.—2025. gada UEFA Nāciju līga]]s** sezonā spēlē C līgā. Tā ir ceturtā UEFA Nāciju līgas sezona. Latvijas izlase tika ielozēta C līgas 4. grupā ar Armēniju, Ziemeļmaķedoniju un Fēru Salām. Spēles notika no 2024. gada septembra līdz novembrim. Latvijas izlases galvenais treneris šajās spēlēs bija Paolo Nikolato.

## Turnīra tabula

## Latvijas izlases spēles

----

----

----

----

----

## Ārējās saites
* Latvijas izlase LFF mājaslapā 
* Latvijas izlase UEFA Nāciju līgā, *uefa.com*
Rožu apakšdzimta

**Rožu apakšdzimta** (*Rosoideae*) ir apakšdzimta, kurā klasificētas vairāk nekā 850 krūmu, viengadīgu un daudzgadīgu lakstaugu sugas.

## Sistemātika
[thumbnail|upright=1.0|''[Alchemilla orbiculata*]]
[[Attēls:Bencomia caudata.jpg|thumbnail|upright=1.0|*Bencomia caudata*]]
[[Attēls:Comarum Palustre.JPG|thumbnail|upright=1.0|]]
[[Attēls:Filipendula-vulgaris.JPG|thumbnail|upright=1.0|]]
[[Attēls:Marcetella moquiniana RBGK.JPG|thumbnail|upright=1.0|*Marcetella moquiniana'']]
Apakšdzimta sīkāk tiek klasificēta 6 ciltīs un vairākās ģintis:

* 
** 
*** 
**** 
**** 
**** 
**** 
**** 
*** 
**** 
**** 
**** 
**** 
**** 
**** 
**** 
**** 
**** 
**** 
**** 
** 
**** 
**** 
** 
**** 
**** 
**** 
**** 
**** 
** 
*** 
**** 
**** 
**** 
**** 
**** 
*** 
**** 
**** 
**** 
**** 
**** 
**** 
****  Bunge
**** 
**** 
**** 
**** 
**** 
**** 
** 
**** 
** 
**** 

## Atsauces

## Ārējās saites
Ēriks Vītols

**Ēriks Vītols** (dzimis  Rīgā) ir latviešu hokejists, vārtsargs. Pašlaik (2026) spēlē Polijas klubā *[[GKS Tychy (hokejs)|GKS Tychy]]*.

## Spēlētāja karjera
Ar hokeju sāka nodarboties klubā Ako/Mārupe. 2020.—2021. gada sezonā spēlēja HK Rīga rindās Jaunatnes hokeja līgā. Aizvadīja arī četras spēles Rīgas "Dinamo" sastāvā KHL. 2021. gada vasarā parakstīja pilnvērtīgu līgumu ar Rīgas "Dinamo". Nākamajā sezonā "Dinamo" nospēlēja divas spēles. Sezonu noslēdza HK Zemgale/LLU rindās un izcīnīja 2021.—2022. gada sezonas Latvijas čempiontitulu.

2022.—2023. gada sezonā spēlēja HK Zemgale sastāvā Somijas otrajā spēcīgākajā līgā *[[Mestis]]*, kā arī otro reizi kļuva par Latvijas čempionu, uzvarot Optibet hokeja līgā. Pirms 2023.—2024. gada sezonas pievienojās *Mestis* līgas klubam *[[KeuPa HT|KeuPa]]*. 2023. gada novembrī uz divām spēlēm tika izīrēts Somijas hokeja līgas klubam Jiveskiles JYP. Tomēr tajās spēlēs palika rezervē un sezonu noslēdza *KeuPa* rindās. 2024. gada aprīlī parakstīja līgumu uz nākamo sezonu ar Jiveskiles JYP. Somijas augstākajā līgā debitēja  pret Oulu "Kärpät". 2025. gada maijā noslēdza līgumu ar Slovākijas Ekstralīgas klubu *[[HC '05 Banská Bystrica|HC Banská Bystrica]]*. Tomēr tā paša gada novembra beigās klubs pārtrauca sadarbību ar Vītolu. Pēc mēneša Vītols pievienojās Polijas klubam *[[GKS Tychy (hokejs)|GKS Tychy]]*, parakstot līgumu līdz sezonas beigām.

Latvijas izlasē debitēja pārbaudes turnīrā 2021. gada decembrī, aizvadot trešo periodu spēlē pret Slovākiju. Pasaules čempionātā pirmo reizi piedalījās 2024. gadā Čehijā. Debitēja spēlē pret Zviedriju, otrajā trešdaļā nomainot Elvi Merzļikinu. 

## Atsauces

## Ārējās saites
Ronens Bārs

thumb|Ronens Bārs 2021. gadā
**Ronens Bārs** (ivritā: רונן בר; dzimis 1965. gada 25. decembrī kā **Ronens Beresovskis**) ir Izraēlas drošības dienesta *Shin Bet* vadītājs. Bārs kļuva par *Shin Bet* direktoru 2021. gadā, pārņemot organizācijas vadību, kas atbild par iekšējās drošības un kontrterorisma darbībām Izraēlā un Palestīnas teritorijās. Ronens Bārs iepriekš strādājis dažādos drošības amatos, un viņam ir plaša pieredze Izraēlas slepeno operāciju un izlūkošanas jomā.

Lai nodrošinātu viņa privātumu un drošību, viņa pilnais vārds un identitāte ilgstoši netika publiski atklāti. Pirms viņa iecelšanas *Shin Bet* vadībā viņa vārds tika mainīts uz "Ronens Bārs", un tikai pēc tam tika atklāts plašākai sabiedrībai.

Ieguvis akadēmisko izglītību Telavivas Universitātē, kur studējis politikas zinātni un filozofiju. Turklāt viņam ir maģistra grāds no Hārvarda Universitātes, ASV. Karjeru sāka kā Izraēlas Aizsardzības spēku (IDF) elites specvienības *Sayeret Matkal* karavīrs.

## Ārējās saites
900 sekundes

**«900 sekundes»** ir TV3 rīta ziņu raidījums, kas tiek pārraidīts darba dienu rītos. Raidījuma pārraides laiks ir no 6.25 līdz 8.45.

## Vēsture
Raidījumu «900 sekundes» pirmoreiz translēja Latvijas Neatkarīgajā Televīzijā (LNT) 2004. gada 5. oktobrī. LNT ģenerāldirektors Andrejs Ēķis raidījuma izveidošanu pamatoja ar vēlmi konkurēt ar Latvijas Televīziju ziņu jomā. «900 sekunžu» nosaukumu izvēlējās tāpēc, ka raidījums sadalīts 15 minūšu garos ziņu ciklos.

Sakarā ar LNT Ziņu dienesta likvidēšanu, 2019. gada 13. decembrī «900 sekundes» pēdējoreiz tika rādītas LNT ēterā. Sākot ar 2020. gada 6. janvāri, raidījumu translē TV3.

## Raidījuma vadītāji

### Moderatori
* Ģirts Krastiņš
* Ivo Jurkāns
* Kristīne Garklāva
* Kristīne Stakena
* Ģirts Timrots
* Kristīne Žilde-Krēvica

### Sporta ziņas
* Kaspars Dvinskis

### Laika ziņas
* Māris Grigalis
* Mārtiņš Spuris

## Bijušie raidījuma vadītāji

### Moderatori
* Tālis Eipurs
* Arta Skuja
* Mārtiņš Daugulis
* Žanete Skarule

### Sporta ziņas
* Lauris Lizbovskis
* Toms Prāmnieks

### Laika ziņas
* Kristaps Tālbergs

## Atsauces
Spilvainais ancītis

**Spilvainais ancītis** (*Agrimonia pilosa*) ir daudzgadīga lakstaugu suga, kura ir izplatīta Āzijā un Eiropas austrumu daļā. Latvijā suga aug nevienmērīgi: austrumu un vidusdaļā nereti, rietumu daļā — diezgan reti. Suga Latvijā atrodas sugas areāla rietumu nomalē.

## Atsauces

## Ārējās saites
Lūkass Vapne

**Lūkass Vapne** (dzimis  Rīgā) ir Latvijas futbolists, spēlē pussarga pozīcijā, Latvijas izlases spēlētājs. Pašlaik spēlē Norvēģijas kluba *[[Sogndal Fotball]]* sastāvā.

## Karjera
L. Vapne ir "Metta" futbola akadēmijas audzēknis. Latvijas Virslīgā debitēja  spēlē pret FK Spartaks Jūrmala 16 gadu vecumā. 2021. gada janvārī noslēdza profesionālu līgumu ar FK Metta. Pirmos vārtus Virslīgā guva  pret Valmiera FC, realizējot 11 metru soda sitienu. Vapne tika atzīts par 2021. gada labāko "Metta" futbolistu. 2022. gada sezonas otrajā pusē tika izīrēts Valmiera FC. Valmieras komandā aizvadīja 10 spēles un kļuva par Latvijas čempionu. Pēc sezonas atgriezās FK Metta, kur aizvadīja pilnu 2023. gada sezonu. Otro reizi tika atzīts par komandas gada futbolistu. 2024. gada janvārī vēlreiz tika izīrēts Valmiera FC. 2025. gadā tika izīrēts Norvēģijas pēc spēka 2. līgas klubam *[[Sogndal Fotball]]*. Tā paša gada jūlijā L. Vapne parakstīja līgumu *Sogndal* klubu līdz 2028. gadam.

Spēlējis dažādu vecumu Latvijas jauniešu izlasēs.  debitēja Latvijas izlasē Baltijas kausa izcīņas spēlē pret Lietuvu, dodoties laukumā sākumsastāvā.

## Sasniegumi
;Valmiera FC
* Latvijas Virslīgas čempions: 2022

## Atsauces

## Ārējās saites
Česapīkas līcis

**Česapīkas līcis** () ir lielākais estuārs Amerikas Savienotajās Valstīs. Tas atrodas austrumu krastā, starp Mērilendas un Virdžīnijas štatiem. Estuārs ir tāda veida ūdens veidojums, kur saldūdens no upēm sajaucas ar sāļūdeni no okeāna, tādējādi izveidojot unikālu ekosistēmu.

Šis līcis ir svarīgs gan ekoloģiski, gan ekonomiski. Tā platība ir aptuveni 11 600 km², un tā dziļums vidēji ir ap 6,4 metri. Česapīkas līcī ieplūst vairākas lielas upes, tostarp Suskeana, Potomaka, un Džeimsa upes, kas piegādā svaigu ūdeni. Tā kā līcī ir plašs bioloģiskās daudzveidības spektrs, to apdzīvo dažādi dzīvnieki un augi, piemēram, austeres, krabji, zivis un ūdensputni.

## Vēsture
Česapīkas līča vēsture ir cieši saistīta ar Amerikas kolonizāciju, tirdzniecības attīstību un vietējo iedzīvotāju kultūru. Pirms eiropiešu ierašanās Česapīkas līča reģionu apdzīvoja vietējās indiāņu ciltis, tostarp pouhatanu konfederācija un saskvehanoki. Šie pamatiedzīvotāji nodarbojās ar zvejniecību, medībām un zemkopību, izmantojot līci kā galveno pārtikas un resursu avotu.

Česapīkas līci eiropieši atklāja 1607. gadā, kad britu kolonisti dibināja Džeimstaunu Virdžīnijā, kas bija pirmā pastāvīgā angļu kolonija Amerikā. Džons Smits, viens no Džeimstaunas kolonistiem, 1608. gadā devās izpētīt Česapīkas līci, kartējot tā krastus un upes. Līča reģions bija ideāla vieta kolonijām, pateicoties tās bagātīgajiem resursiem, auglīgajām zemēm un piekļuvei ūdens ceļiem. Virdžīnijas un Merilendas kolonijas, kas tika izveidotas pie līča, kļuva par tabakas audzēšanas centriem, kas veicināja lielu ekonomisko attīstību, bet arī izraisīja konfliktus ar pamatiedzīvotājiem.

17. un 18. gadsimtā Česapīkas līcis kļuva par svarīgu tirdzniecības ceļu. Tabakas eksports uz Eiropu kļuva par reģiona galveno ekonomisko virzītājspēku, kas arī izraisīja lielu pieprasījumu pēc darbaspēka. Tas noveda pie vergu tirdzniecības un liela skaita Āfrikas vergu ieplūdes, kas būtiski mainīja reģiona demogrāfiju.

Česapīkas līcis bija arī jūras ceļu mezgls, kurā tika būvēti kuģi un attīstījās ostas pilsētas, piemēram, Baltimora. Šī reģiona stratēģiskā nozīme vēlāk izpaudās arī militārajos konfliktos, piemēram, Amerikas Savienoto Valstu Neatkarības karā un 1812. gada karā, kad britu flote uzbruka dažādām piekrastes pilsētām.

## Ārējās saites
Bezsamaņa

thumb|''The Faint,'' c. 1744
**Bezsamaņa** (latīņu: *syncope*) ir stāvoklis, kad indivīds nav spējīgs apzināties apkārtējo vidi, nereaģē uz stimuliem un nevar veikt apzinātas darbības. Bezsamaņas stāvoklis var būt īslaicīgs vai ilgstošs un var būt saistīts ar dažādiem medicīniskiem stāvokļiem vai traumām.

Ārstēšana ir atkarīga no cēloņa. Piemēram, ja bezsamaņu izraisa alkohola vai narkotiku intoksikācija, tad var būt nepieciešama detoksikācija. Ja cēlonis ir slimība, tad nepieciešama tās pienācīga ārstēšana.

Bezsamaņas prognoze ir atkarīga no cēloņa un smaguma pakāpes. Dažos gadījumos pacienti var pilnībā atgūties, bet citos gadījumos bezsamaņa var novest pie ilgstošām sekām vai pat nāves. Savlaicīga medicīniska iejaukšanās ir svarīga, lai uzlabotu prognozi un rezultātus.

## Bezsamaņas cēloņi
Bezsamaņa var rasties dažādu iemeslu dēļ, tostarp:

* Traumas: galvas traumas, kas var izraisīt smadzeņu bojājumus.
* Medikamenti: noteiktu medikamentu, piemēram, anestēzijas līdzekļu, pārdozēšana, vai citas zāļu blakusparādības.
* Slimības: smagas slimības, piemēram, insults, epilepsija, vai smaga infekcija (piemēram, meningīts).
* Alkohola vai citu vielu intoksikācija: pārmērīga alkohola vai narkotiku lietošana var izraisīt bezsamaņu.
* Sirds un asinsvadu problēmas: sirdsdarbības traucējumi, kas samazina asins plūsmu uz smadzenēm.
* Hipoglikēmija: zems glikozes līmenis asinīs var izraisīt apziņas zudumu.

## Bezsamaņas veidi
Bezsamaņas stāvoklis var tikt iedalīts vairākās kategorijās:

* Samaņas zudums — pilnīga apziņas zaudēšana, kad cilvēks nereaģē uz apkārtējiem stimuliem.
* Apsēstība — šajā stāvoklī cilvēks var rīkoties automātiski, bet nespēj apzināties savas darbības.
* Koma — ilgstošs bezsamaņas stāvoklis, kad indivīds neizsaka reakciju uz ārējiem stimuliem un neizdod nekādas apzinātas reakcijas.

## Ārējās saites
Detoksikācija

**Detoksikācija** ir toksīnu fizioloģiska vai medicīniska izvadīšana no organisma. Tā ir ļoti nozīmīga veselības uzturēšanā, jo toksīnu uzkrāšanās var veicināt nogurumu, traucēt imūnsistēmas darbību un izraisīt hroniskas slimības. Lai gan ķermenis detoksikāciju veic dabiski, dažādi dzīvesveida faktori, piemēram, uzturs un fiziskā slodze, tās norisi var gan veicināt, gan kavēt.

## Orgāni

* Aknas: aknas ir galvenais orgāns, kas atbild par toksīnu apstrādi un izvadīšanu no organisma ar žulti.
* Nieres: nieres filtrē asinis un izvada atkritumvielas ar urīnu.
* Zarnu trakts: zarnu trakts palīdz izvadīt toksīnus un pārtikas atkritumvielas.
* Āda: āda toksīnus var izvadīt ar sviedriem.

## Ietekmējošie faktori

* Uzturs: Līdzsvarots, ar šķiedrvielām, antioksidantiem un vitamīniem bagāts uzturs var veicināt detoksikāciju. Piemēram, tumši zaļie dārzeņi, citrusaugļi, ķiploki un ingvers ir pazīstami ar savām attīrošajām īpašībām.
* Fiziskā slodze: Regulāra fiziskā slodze veicina asinsriti, svīšanu un veicina toksīnu izvadīšanu.
* Hidratācija: Pietiekama šķidruma uzņemšana palīdz nierēm filtrēt toksīnus un uzturēt labu vielmaiņas darbību. Ūdens, zāļu tējas un dabīgas sulas ir lielisks veids, kā uzturēt optimālu hidratācijas līmeni.
* Atpūta un miegs: Laba miega kvalitāte un regulāra atpūta veicina organisma dabiskās detoksikācijas spējas. Miega laikā organisms atjauno šūnas un veic detoksikāciju smadzenēs, caur smadzeņu limfātisko sistēmu (*glymphatic system*) izvadot vielmaiņas starpproduktus.

## Ārējās saites
Plēve

**Plēve** var būt:

* viendabīgs, plāns, blīvs materiāls, kārta vai veidojums;
* Kārlis fon Plēve;
* Pāvels Plēve;
* Vjačeslavs Plēve.
Rodijs Mačoha

**Rodijs Mačoha** (dzimis  Liepājā) ir latviešu basketbolists, spēlē vieglā uzbrucēja pozīcijā. 2025. gadā pārstāv Latvijas—Igaunijas Basketbola līgas un Latvijas Basketbola līgas (LBL) klubu Rīgas Zeļļi. Iepriekš spēlējis Spānijā, *[[Fuenlabrada]]* sistēmā, kā arī BK Liepāja. R. Mačoha ir Latvijas basketbola izlases spēlētājs.

## Karjera
Jaunatnes vecumā trenējies un spēlējis LJBL Liepājas basketbola sistēmā. Jau 14 gadu vecumā R. Mačoha devās uz Spāniju, lai turpinātu attīstīties *[[Fuenlabrada]]* komandas sistēmā. Spēlēja kluba jaunatnes sistēmas komandās.

Jau 2021. gada 3. janvārī viņš 18 gadu vecumā debitēja ACB līgā. Kopā četrās sezonās nospēlējis 55 spēlēs Spānijas klubā (2023.—2024. gada sezonā klubs spēlēja pēc spēka otrajā līgā *[[LEB Gold]]*). Pēdējā sezonā aizvadīja 27 spēles, vidēji pavadot laukumā 12,9 minūtes un gūstot 2,5 punktus.

2024. gada vasarā R. Mačoha atgriezās Latvijā, pievienojoties Latvijas—Igaunijas Basketbola līgas un Latvijas Basketbola līgas (LBL) klubu BK Liepāja. 2025. gada martā uzvarā par Pērnavas "Sadam" (98:84) viņš guva 31 punktu un savāca 13 atlēkušās bumbas zem groziem, uzstādot savu karjeras rezultativitātes rekordu. 2025. gada vasarā R. Mačoha pārcēlās uz citu LBL klubu Rīgas Zeļļi.

### Latvijas izlase
R. Mačoha ir spēlējis Latvijas U-16 un U-19 izlasēs. U-16 izlases sastāvā piedalījies divos Eiropas čempionātos. 2019. gadā pārstāvēja Latvijas U-19 izlasi, kas piedalījās Pasaules čempionātā un ieguva 12. vietu.

2025. gada februārī, Eiropas čempionāta kvalifikācijas spēlē pret Slovākiju, R. Mačoha piedzīvoja debiju pieaugušo Latvijas basketbola izlasē.

## Atsauces

## Ārējās saites
Ieslodzītais

**"Ieslodzītais"** () ir 1989. gada ASV asa sižeta filma, kuras režisors ir Džons Flinns. Filmā galvenās lomas atveido Silvestrs Stallone, Donalds Saterlends, Džons Eimoss, Sonijs Lendems un Toms Saizmors.

Filma stāsta par ieslodzīto Frenku Leoni (Stallone), kuru no minimālās drošības cietuma, sešus mēnešus līdz ieslodzījuma beigām, pārved uz stingras drošības cietumu.

Filmas "Ieslodzītais" pirmizrāde notika  un to izplatīja *[[TriStar Pictures]]*. Filma saņēma viduvēju kritiķu vērtējumu.

## Atsauces

## Ārējās saites
Poļu—krievu karš (1654—1667)

thumb|Kara karte
**Poļu—krievu karš (1654—1667)** bija ilgstošs militārs konflikts starp Polijas-Lietuvas kopvalsti un Maskaviju. Tas izcēlās kā daļa no plašākas politiskās un militārās situācijas, kas bija izveidojusies Austrumeiropā 17. gadsimtā. Konflikts sākās Maskavijas teritorijas ambīciju dēļ uz Ukrainas zemēm, kuras atradās Polijas-Lietuvas kontrolē, kā arī centienos atgūt zemes, kuras tā zaudēja Livonijas karā (1558—1583).

## Vēsture
Kara sākums bija iezīmēts ar Maskavijas ofensīvu pret Polijas-Lietuvas kopvalsts austrumu teritorijām. 1654. gadā krievu spēki, caristei vadoties no Maskavas cara Alekseja Mihailoviča norādēm, iebruka Polijas-Lietuvas kontrolētajā Baltkrievijā un Ukrainā. Pēc sākotnējiem panākumiem krievu spēki ieņēma tādas nozīmīgas pilsētas kā Smoļensku, Polocku un Mogiļevu. Maskavijas armijas veiksmes veicināja Polijas-Lietuvas iekšējā nestabilitāte, jo Polijas-Lietuvas kopvalsts tajā laikā bija nodarbināta ar Bohdana Hmeļņicka vadīto kazaku sacelšanos Ukrainā.

1655. gadā karā iejaucās arī Zviedrija, kas izmantoja Polijas-Lietuvas novājināto stāvokli, lai uzsāktu savu invāziju (tā dēvētā “*Potop*” jeb plūdu perioda sākums). Tā rezultātā Polijas armija bija spiesta cīnīties divās frontēs, kas vājināja tās spējas pretoties krieviem. Zviedru uzbrukums izraisīja papildu postījumus Polijas teritorijās un veicināja turpmāko kara saasināšanos. Pēc vairākām neveiksmēm un ievērojamiem zaudējumiem Polijas-Lietuvas kopvalsts spēja pārgrupēties un veica vairākus pretuzbrukumus. Kopš 1660. gada Polijas-Lietuvas armijas vadībā tika veikti stratēģiski uzbrukumi Maskavijas spēkiem, pakāpeniski atgūstot daļu zaudēto teritoriju. Tas bija arī laiks, kad starp Poliju un Maskaviju notika vairākas diplomātiskās sarunas, lai panāktu konflikta izbeigšanu.

Karš oficiāli beidzās 1667. gadā ar Andrusovas pamiera līgumu, kas tika parakstīts pēc ilgstošām sarunām un vairākiem mēģinājumiem noslēgt mieru. Pamiera līgums noteica, ka Maskavija iegūs kontroli pār Smoļensku, kā arī pār plašām teritorijām Ukrainas kreisajā krastā, ieskaitot Kijivu, lai gan Kijiva sākotnēji bija paredzēta atdot Polijai pēc diviem gadiem, tomēr tā palika Maskavas kontrolē.

## Sekas
Poļu—krievu karš izraisīja ievērojamu Polijas-Lietuvas kopvalsts novājināšanos, kas vēl vairāk pastiprinājās nākamo desmitgažu laikā. Maskavija, savukārt, nostiprināja savas pozīcijas Austrumeiropā, iegūstot jaunas teritorijas un nostiprinot ietekmi Ukrainā. Tas iezīmēja ilgtermiņa izmaiņas reģiona ģeopolitiskajā situācijā, jo Maskavija turpināja paplašināt savas robežas, kļūstot par dominējošu spēku.

## Ārējās saites
Itāļu Etiopija

[thumb|[Itāļu Austrumāfrikas karte pēc Etiopijas aneksijas]]
**Itāļu Etiopija** bija no 1936. līdz 1941. gadam pastāvējusi Itālijas kolonija, ko tā ieguva Otrajā Itālijas-Etiopijas karā iekarojot Etiopiju. Šī kolonija kļuva par daļu no Itāļu Austrumāfrikas (*Africa Orientale Italiana*), kurā ietilpa arī Eritreja un Itāļu Somālija.

1935. gadā Itālija, kas jau kontrolēja Eritreju un Somāliju, uzbruka Etiopijai, kas bija viena no nedaudzajām neatkarīgajām Āfrikas valstīm. Etiopijas iekarošana bija daļa no Benito Musolīni Itālijas paplašināšanās ieceres, izveidojot lielu, Britu un Francijas impērijām līdzīgu Itālijas impēriju. Itālijas karaspēks, izmantojot modernākus ieročus, tostarp ķīmiskos ieročus, 1936. gada maijā sakāva Etiopijas spēkus un ieņēma galvaspilsētu Adisabebu. Musolīni pasludināja Etiopiju par daļu no Itālijas Karalistes.

Lai gan Etiopija bija oficiāli kolonizēta, vietējie iedzīvotāji turpināja pretestību itāļu varai. Otrā pasaules kara laikā 1941. gadā Sabiedrotie (Lielbritānija kopā ar etiopiešu partizāniem) padzina Itālijas spēkus no Etiopijas. Etiopijas imperators Haile Selasije I atgriezās pie varas, izbeidzot Itāļu Etiopijas pastāvēšanu.

Itālijas veiktā Etiopijas iekarošana tika plaši nosodīta starptautiski, īpaši tāpēc, ka tā bija agresija pret neatkarīgu valsti un pārkāpa Tautu Savienības noteikumus. Tas parādīja Tautu Savienības nespēju apturēt agresīvas valstis un bija viens no faktoriem, kas izraisīja Otro pasaules karu.

## Ārējās saites
Lietusvīrs

**"Lietusvīrs"** () ir 1997. gada ASV tiesu drāmas filma, kuras režisors un scenārija autors ir Frānsiss Fords Kopola. Filmā galvenās lomas atveido Mets Deimons, Klēra Deinsa, Džons Voits, Mērija Keja Pleisa, Mikijs Rurks, Denijs DeVito, Denijs Glovers, Rojs Šaiders, Virdžīnija Madsena un Terēza Raita, kurai tā bija pēdējā kino loma. Filma balstīta uz Džona Grišama 1995. gada romānu *The Rainmaker*.

Filma stāsta par jaunu advokātu, kurš cīnās pret negodīgu apdrošināšanas uzņēmumu.

Filmas "Lietusvīrs" pirmizrāde notika  un to izplatīja *[[Paramount Pictures]]*. Filma saņēma pozitīvas kritiķu atsauksmes.

## Atsauces

## Ārējās saites
Astrāls

**"Astrāls"** () ir 2010. gada šausmu filma, kuras režisors ir Džeimss Vans. Filmā galvenās lomas atveido Patriks Vilsons, Rouza Bairna un Bārbara Hēršija.

Filma stāsta par precētu pāri, kuru dēls neizskaidrojami nonāk komas stāvoklī un kuru sāk apsēst dēmoni.

Filmas "Astrāls" pirmizrāde notika  Toronto Starptautiskajā kinofestivālā. Filma saņēma viduvējas kritiķu atsauksmes. Filmai sekoja divi sīkveli, "Astrāls: 2.nodaļa" (2013) un "Astrāls: Sarkanās durvis" (2023), kā arī divi prikveli — "Astrāls: Sākums" (2015) un "Astrāls: Pēdējā atslēga" (2018).

## Atsauces

## Ārējās saites
Doņu iela (Mārupe)

**Doņu iela** ir iela Mārupē, Tēriņos. Doņu iela sākas krustojumā ar Ziedleju ielu un beidzas krustojumā ar Unnes ielu (savienojums nav pieejams autotransportam). Ielas kopējais garums ir 210 metri, tā klāta ar grants segumu. Doņu ielā ir savrupmāju apbūve, arī tukši gruntsgabali.

Attīstības plānos ir paredzēts Doņu ielu pagarināt līdz Lambertu ielai un Dimantu ielai.

## Ielu savienojumi
Doņu iela ir savienota ar šādām ielām:
* Ziedleju iela (T veida krustojums)
* Unnes iela (T veida krustojums)

## Atsauces
Brūnvālītes

**Brūnvālītes** (*Sanguisorba*) ir rožu dzimtas ģints, kurā ir klasificētas vairāk nekā 30 daudzgadīgu lakstaugu un nelielu krūmu sugas. Ģints dabiskais izplatības areāls ir no mērenās ziemeļu puslodes līdz Dienvidāfrikai, Šrilankai. Latvijā ir sastopama viena brūnvālīšu suga — ārstniecības brūnvālīte (*Sanguisorba officinalis*).

## Sugas
Ģintī ir klasificētas sugas un dabiski sastopami hibrīdi:

* Ārstniecības brūnvālīte (*Sanguisorba officinalis*) L.
* *Sanguisorba albanica* András. & Jáv.
* *Sanguisorba albiflora* (Makino) Makino
* *Sanguisorba alpina* Bunge
* *Sanguisorba ancistroides* (Desf.) Ces.
* *Sanguisorba annua* (Nutt. ex Hook.) Torr. & A.Gray
* *Sanguisorba applanata* T.T.Yu & C.L.Li
* *Sanguisorba armena* Boiss.
* *Sanguisorba azovtsevii* Krasnob. & Pshenich.
* *Sanguisorba canadensis* L.
* *Sanguisorba cretica* Hayek
* *Sanguisorba diandra* (Hook.f.) Nordborg
* *Sanguisorba dodecandra* Moretti
* *Sanguisorba durui* Yıld.
* *Sanguisorba filiformis* (Hook.f.) Hand.-Mazz.
* *Sanguisorba hakusanensis* Makino
* *Sanguisorba hybrida* (L.) Font Quer
* *Sanguisorba indica* (Gardner) Tirveng.
* *Sanguisorba japonensis* (Makino) Kudô
* *Sanguisorba* × *kishinamii* Honda
* *Sanguisorba lateriflora* (Coss.) A.Braun & C.D.Bouché
* *Sanguisorba longifolia* Bertol.
* *Sanguisorba magnifica* I.Schischk. & Kom.
* *Sanguisorba mauritanica* Desf.
* *Sanguisorba megacarpa* (Lowe) Muñoz Garm. & C.Navarro
* *Sanguisorba menendezii* (Svent.) Nordborg
* *Sanguisorba minor* Scop.
* *Sanguisorba obtusa* Maxim.
* *Sanguisorba occidentalis* Nutt.
* *Sanguisorba* × *poroshirensis* S.Watan.
* *Sanguisorba* × *pseudo-officinalis* Naruh.
* *Sanguisorba riparia* Juz.
* *Sanguisorba rupicola* (Boiss. & Reut.) A.Braun & C.D.Bouché
* *Sanguisorba sirnakia* Yıld.
* *Sanguisorba stipulata* Raf.
* *Sanguisorba* × *takahashihideoi* Naruh.
* *Sanguisorba tenuifolia* Fisch. ex Link
* *Sanguisorba verrucosa* (Link ex G.Don) Ces.

## Galerija

Attēls:Sanguisorba annua 002.jpg|*Sanguisorba annua*
Attēls:Sanguisorba canadensis 15-p.bot-sang.cana-21.jpg|*Sanguisorba canadensis*
Attēls:Sanguisorba hakusanensis s4.jpg|*Sanguisorba hakusanensis*
Attēls:Wiesenknopf Blüte 6260037-PSD-PSD.jpg|*Sanguisorba minor*
Attēls:JB Metz - 13082011 - 006.jpg|*Sanguisorba obtusa*
Attēls:Sanguisorba officinalis RF.jpg|*Sanguisorba officinalis*


## Atsauces

## Ārējās saites
Dana Kočavi

**Dana Kočavi** (; dzimusi 2007. gadā) Izraēlas FIDE meistare šahā (2023), 45. šaha olimpiādes (2024) laureāte.

## Biogrāfija
Šahu sākusi spēlēt deviņu gadu vecumā. 2016. gadā uzvarējusi Izraēlas jauniešu šaha čempionāta meiteņu U16 vecuma grupā. 2023. gadā bijusi otrā Izraēlas jauniešu šaha čempionāta meiteņu U17 vecuma grupā.

2025. gada janvārī Elatā izcīnījusi 3. vietu Izraēlas šaha čempionātā sievietēm.

Dana Kočavi pārstāvējusi Izraēlu sieviešu šaha olimpiādē:
* 2024. gadā Budapeštā pie rezerves galdiņa (+8, =0, -0) un individuālā vērtējumā izcīnījusi zelta medaļu.

Par panākumiem turnīros FIDE 2023. gadā viņai piešķīrusi FIDE meistares (WFM) nosaukumu.

## Atsauces

## Ārējās saites
Dzirkaļu pilskalns

**Dzirkaļu pilskalns** ir pilskalns, kas atrodas Jēkabpils novada Kūku pagastā. Pilskalns pieskaitāms labi saglabātiem Latgales pilskalniem.

Pilskalnam izraudzīts kāds kalnāja atzarojums uz purva pusi. Kalnājs turpinās no pilskalna uz dienvidiem, bet šeit, pie pilskalna, robežojas ar plašu purvainu ieleju. Vērojams, ka purvs izcēlies, kādreizējam ezeram aizaugot.

Aprakstāmā pilskalna plakums pret ziemeļiem ieslīps ar 7 m kritumu. Šai ziemeļu malā kalna sāni 14 m augsti un nostāvināti ar terasi 5 m zemāk plakuma malai. Austrumos un rietumos pilskalna sānus izveidojušas gravas, bet dienvidos nācies dabīgo ieleju nostiprināt vēl ar grāvi un uzbedumu. Uzbeduma augstums no grāvja apakšas skaitot ap 1,5 m un atrodas 5 m zemāk par plakumu.

Pilskalnā granšaina zeme, kas pārklāta ar metru biezu mītņu kārtu. Šī mītņu kārta pa daļai cietusi no aršanas. Arot atrasti dzelzs šķēpu gali un vairāki skriemeļi, kas atkal nozaudēti. Folklora vēsta, ka pilskalnā esot aprakts naudas pods, tamdēļ kalns stipri izrakņāts no naudas meklētājiem. Viņu izraktajās bedrēs bijuši redzami dauzīti akmeņi, trauku lauskas, ogles un citi dzīves atkritumi.

Pilskalna pakājē, ziemeļu pusē, atrodas avots.


Attēls:Dzirkalu pilskalns2.jpg|Informācijas stends
Attēls:Dzirkalu pilskalns3.jpg|Skats uz pilskalnu. 3D modelī redzama vieta. no kuras attēls fiksēts.


## Atsauces

## Ārējās saites

* Dzirkaļu pilskalns
Raiens Sesenjons

**Kuasi Raiens Sesenjons** (, dzimis ) ir angļu futbolists, spēlē kreisās malas aizsarga vai pussarga pozīcijā. Kopš 2024. gada Sesenjons pārstāv Anglijas Premjerlīgas komandu *[[Fulham FC|Fulham]]*.

Iepriekš spēlējis Anglijas komandā *[[Tottenham Hotspur F.C.|Tottenham Hotspur]]* un Vācijas komandā *[[TSG 1899 Hoffenheim|TSG Hoffenheim]]*.

## Ārējās saites
Jenss Kajuste

**Jenss Kajuste** (, dzimis ) ir zviedru futbolists, kurš spēlē pussarga pozīcijā un pārstāv Zviedrijas futbola izlasi. Kopš 2024. gada Kajuste spēlē Anglijas Premjerlīgas komandā *[[Ipswich Town FC|Ipswich Town]]*, kas viņu īrē no *[[SSC Napoli|Napoli]]*.

Iepriekš spēlējis Zviedrijas komandā *[[Örgryte IS]]*, Dānijas komandā *[[FC Midtjylland|Midtjylland]]* un Francijas komandā *[[Stade de Reims|Reims]]*. Ar *Midtjylland* komandu 2020. gadā uzvarējis Dānijas Superlīgā.

Zviedrijas futbola izlase rindās debitējis 2020. gadā.

## Sasniegumi
**Midtjylland**

* Dānijas Superlīga: 2019–20

## Ārējās saites